Gijas
Gijas arba Ghijas (isp. Lago Ghío) – ežeras Argentinoje, Patagonijoje, Santa Kruso provincijos šiaurės vakaruose, 87 km į pietvakarius nuo Perito Moreno. Telkšo Patogonijos Anduose, 376 m aukštyje, 23 km nuo Kokreino ežero. Ilgis 16 km, plotis iki 6 km. Krantai statūs, uolingi, pietinėje pakrantėje stūkso Kolorado kalnas. Įteka Kolumnos, Korentoso upeliai. Po didelių liūčių kartais iš Gijo ežero išteka upelis į Blanko upę. Pakrantės negyvenamos.